**ELŐTERJESZTÉS**

Bonyhád Város Képviselő-testületének 2022. január 27. napján tartandó

rendes/rendkívüli testületi ülésére

|  |  |
| --- | --- |
| Tárgy: | A VIP nonprofit Kft. társasági szerződésének módosítása |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal aljegyző |
| Előterjesztés száma: | 17. sz. |
| Mellékletek: | - |
| Előterjesztést tárgyalja: | Pénzügyi Bizottság |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A Völgységi Ipari Park Nonprofit Kft. a közeljövőben konzorciumi partnerként várhatóan közreműködik TOP PLUSZ pályázati források felhasználásában és a beruházások kivitelezésében.

A VIP Nonprofit Kft. társasági szerződése jelenleg nem tartalmaz semmilyen korlátozást az ügyvezető társaság nevében történő kötelezettségvállalása esetére. Tekintve, hogy a társaságnak már csak önkormányzatunk és a szintén 100 %-os önkormányzati tulajdonú BONYCOM Nonprofit Kft. a tulajdonosa javaslom e vonatkozásban egy összegszerű korlát megfogalmazását és a társasági szerződésnek az alábbi kitétellel történő kiegészítését, módosítását.

*„Az ügyvezető köteles a taggyűlés előzetes hozzájárulását megszerezni olyan kötelezettségvállalás előtt, amelynek mértéke az 5 millió,- Ft-ot, azaz öt millió forintot meghaladja. A hozzájárulás hiányában a kötelezettségvállalásra irányuló szerződés, vagy nyilatkozat nem tehető meg, e tekintetben az ügyvezető felelőssége korlátlan.”*

Kérem a Tisztelt képviselő-testületet, hogy a határozati javaslatot elfogadni szíveskedjen!

**Határozati javaslat:**

Bonyhád Város Önkormányzatának Képviselő-testülete a Völgységi Ipari Park Nonprofit Kft.-vel kapcsolatosan az alábbi döntéseket hozza:

1. Bonyhád Város Önkormányzat Képviselő-testülete támogatja a Völgységi Ipari Park Nonprofit Kft. társasági szerződésének kiegészítését, módosítását az alább kitétellel: *„Az ügyvezető köteles a taggyűlés előzetes hozzájárulását megszerezni olyan kötelezettségvállalás előtt, amelynek mértéke a nettó 5 millió,- Ft-ot, azaz nettó öt millió forintot meghaladja. A hozzájárulás hiányában a kötelezettségvállalásra irányuló szerződés, vagy nyilatkozat nem tehető meg, e tekintetben az ügyvezető felelőssége korlátlan.”*
2. Bonyhád Város Önkormányzat Képviselő-testülete felhatalmazza a polgármestert, hogy támogassa a Völgységi Ipari Park Nonprofit Kft. taggyűlése előtt a társasági szerződés jelen határozat a) pontja szerinti módosítását.
3. Bonyhád Város Önkormányzat Képviselő-testülete, mint a Bonycom Nonprofit Kft. tulajdonosi jogait gyakorló szerv, felhatalmazza a Bonycom Nonprofit Kft. ügyvezetőjét, hogy támogassa a Völgységi Ipari Park Nonprofit Kft. taggyűlése előtt a társasági szerződés jelen határozat a) pontja szerinti módosítását.

Határidő: 2022. február 22.

Felelős: Filóné Ferencz Ibolya polgármester

Végrehajtásért felelős: Futár Rajmund ügyvezető

Bonyhád, 2022. január 18.

Filóné Ferencz Ibolya  
polgármester